การเขียนโครงการวิจัยและการตีพิมพ์บทความทางวิชาการ

การเขียนรายงานวิจัยและบทความทางวิชาการเพื่อการตีพิมพ์ จัดเป็นขั้นตอนที่สำคัญของการดำเนินโครงการวิจัย เนื่องจากเรื่องราวที่นำมาเขียนเป็นรายงานหรือบทความต้องเป็นข้อเท็จจริงหรือองค์ความรู้ที่เกิดขึ้นจากการรวบรวมข้อมูลด้วยวิธีการศึกษาค้นคว้าอย่างเป็นระบบ มีลักษณะเป็นวิทยาศาสตร์ มีการประมวลความคิดอย่างเป็นระบบระเบียบ มีการถ่ายทอดเป็นภาษาเขียนที่ชัดเจนสละสลวย สามารถสื่อความรู้ความเข้าใจกับผู้อ่านได้ตรงตามวัตถุประสงค์ของผู้เขียนรายงานหรือบทความนั้นๆ

**รูปแบบ และลักษณะของบทความวิจัยที่ตีพิมพ์ในวารสารตามมาตรฐานสากล**

บทความวิจัย (Research Article) หรือ เอกสารวิจัย (Research Paper) หรือ บทความเชิงประจักษ์ในวารสาร (Empirical Journal Article) เป็นเอกสารทางวิชาการ (Academic Paper) ประเภทหนึ่งที่นักวิจัยเขียนรายงานผลการวิจัยของตนเพื่อนำเสนอในวารสารทางวิชาการ หรือเสนอในที่ประชุมทางวิชาการ บทความวิจัยจัดว่าเป็นเอกสารทางวิชาการประเภทเดียวกับรายงานการวิจัย (Research Report) กล่าวคือมี สาระ และรูปแบบการนำเสนอคล้ายคลึงกัน แต่มีลักษณะต่างกันที่สำคัญ 3 ประการ ประการแรก บทความวิจัย เป็นเอกสารทางวิชาการที่นักวิจัยเขียนขึ้นในรูปบทความวิชาการ (Academic Article) เพื่อนำเสนอข้อค้นพบ เชิงประจักษ์ และ/หรือ นวัตกรรมที่เป็นผลงานการศึกษาค้นคว้าวิจัยของตน ผ่านทางสื่ออิเล็กทรอนิกส์ และ สื่อสิ่งพิมพ์ วารสาร รวมทั้งการเผยแพร่ในที่ประชุมวิชาการ เนื่องจากวารสารมีจำนวนหน้าจำกัด และการ ประชุมทางวิชาการมีเวลาจำกัด บทความวิจัยจึงมีความยาวจำกัด มีจำนวนหน้าน้อยกว่ารายงานการวิจัยโดย ทั่วไป ประการที่สอง บทความวิจัยเป็นเอกสารทางวิชาการที่ทันสมัย ทันเหตุการณ์ มากกว่ารายงานการวิจัย เพราะในระหว่างการดำเนินการวิจัย นักวิจัยอาจตัดตอนผลจากการวิจัยนำร่อง หรือผลงานวิจัยบางส่วน นำเสนอเป็นบทความวิจัยเพื่อเผยแพร่ หรือตรวจสอบความคิดได้ อันจะมีส่วนช่วยทำให้นักวิจัยได้แนวทาง ไปปรับปรุงโครงการวิจัยให้มีคุณภาพดียิ่งขึ้น บทความวิจัยจึงอาจเป็นส่วนหนึ่งของรายงานการวิจัยที่นักวิจัย นำเสนอก่อนรายงานการวิจัย และเป็นสารสนเทศที่ทันเหตุการณ์มากกว่ารายงานการวิจัยที่มีการเผยแพร่ เมื่อเสร็จสิ้นโครงการวิจัย และประการที่สาม บทความวิจัยที่พิมพ์เผยแพร่ตามมาตรฐานสากลส่วนใหญ่ มีคุณภาพสูงกว่ารายงานการวิจัยโดยทั่วไป เพราะการพิมพ์เผยแพร่บทความวิจัยในวารสารวิชาการ หรือ การเสนอบทความวิจัยในที่ประชุมวิชาการนั้น ต้องผ่านการตรวจสอบเนื้อหาสาระและรูปแบบให้ได้ตามเกณฑ์ มาตรฐานของวารสาร หรือคณะกรรมการจัดการประชุม บทความวิจัยมีความสำคัญต่อนักวิจัย และต่อแวดวงวิชาการ เช่นเดียวกับรายงานการวิจัย นักวิจัย ที่เขียนบทความวิจัยได้อาศัยบทความวิจัยของนักวิจัยอื่นในการสร้างผลงานของตน และจากการเขียน บทความวิจัยก็ได้นำเสนอความรู้ความคิดใหม่ๆ รวมทั้งได้ตรวจสอบความคิดของตนไปด้วยในขณะเดียวกัน นอกจากนี้บทความวิจัยนั้นยังมีส่วนช่วยจุดประกายความคิดให้นักวิจัยได้สร้างผลงานใหม่สืบเนื่องต่อกันไป ด้วย ดังนั้นบทความวิจัยจึงเป็นเอกสารทางวิชาการที่มีคุณค่ามากสำหรับนักวิชาการทุกคน โดยเฉพาะนักวิจัย และมีบทบาทสำคัญยิ่งในฐานะที่เป็นตัวเชื่อมความรู้ในอดีตกับความรู้ใหม่ที่ได้จากการวิจัยในการสร้างเสริม องค์ความรู้ทางวิชาการ

นักวิจัยซึ่งส่วนใหญ่ตระหนักถึงคุณค่าความ สำคัญของบทความวิจัย ถือว่าเป็นความรับผิดชอบ ของนักวิจัยทุกคนที่จะต้องเขียนบทความวิจัยที่มี คุณภาพตามมาตรฐานสากล และสามารถเผยแพร่ได้ ในระดับนานาชาติ บทความวิจัยนั้นแม้ว่าจะมีสาระ และรูปแบบการนำเสนอคล้ายคลึงกับรายงานการวิจัย แต่การเขียนบทความวิจัยมีข้อจำกัดในเรื่องความยาว และมีหลักเกณฑ์เกี่ยวกับคุณภาพตามมาตรฐาน ที่กองบรรณาธิการวารสารกำหนด ทำให้การเขียน บทความวิจัยมีลักษณะพิเศษต่างไปจากการเขียน รายงานการวิจัย การนำเสนอสาระที่ชัดเจน แต่สั้น กะทัดรัด รัดกุม และถูกต้องตามมาตรฐานสากล จึงเป็นหัวใจสำคัญของการเขียนบทความวิจัย ใน ปัจจุบันนี้จึงมีบทความ ตำรา คู่มือไม่น้อยที่ให้ ข้อแนะนำในการเขียนบทความวิจัย เอกสารฉบับนี้ ผู้เขียนมุ่งหมายนำเสนอรูปแบบและลักษณะของ บทความวิจัยที่พิมพ์เผยแพร่ในวารสารตามมาตรฐาน สากล โดยแยกนำเสนอเนื้อหาเป็นสามตอน คือ รูปแบบของบทความวิจัย ลักษณะของบทความวิจัย และแนวทางการเขียนบทความวิจัย ดังรายละเอียด ในแต่ละตอนต่อไปนี้

**ตอนที่ 1 รูปแบบของบทความวิจัย (Format or Styles of Research Article)**

เมื่อกล่าวถึงรูปแบบของเอกสารวิชาการ Rosenthal, R. และ Rosnow, R.L.(1996) อธิบาย ว่า รูปแบบมีความหมายครอบคลุมถึงกระบวนการ รวบรวมสารสนเทศ การกำหนดโครงร่าง (Outline) ของเอกสาร เทคนิคการเขียน และการจัดพิมพ์ เอกสาร ตลอดจนลีลาการเขียน การสะกดคำ เครื่องหมายวรรคตอน การเสนอตาราง การเสนอภาพ ประกอบ อัญประภาษ (Quotation) ภาคผนวก การอ้างอิง (Reference) บรรณานุกรม (Bibliography) และเชิงอรรถ (Footnote) รูปแบบของเอกสารวิชาการ ไม่ว่าจะเป็นบทนิพนธ์ ภาคนิพนธ์ บทความวิจัย รายงานการวิจัย และวิทยานิพนธ์ มีลักษณะส่วนใหญ่ คล้ายคลึงกัน ต่างกันในรายละเอียดปลีกย่อย ซึ่งเป็นส่วนที่ต่างกันเนื่องจากลักษณะเอกสาร ประเภทต่างกัน สมาคมวิชาชีพได้กำหนดรูปแบบการเขียน เอกสารวิชาการ สถาบันการศึกษาและกองบรรณาธิการ วารสารได้นามาเป็นต้นแบบ จัดทำข้อกำหนดรูปแบบ การเขียนเอกสารวิชาการ รวมทั้งบทนิพนธ์ ภาคนิพนธ์ หรือวิทยานิพนธ์ และจัดทำคู่มือการเขียนเอกสาร วิ ชาการสำหรับ ผู้เกี่ยวข้องยึดถือปฏิบัติ โดยที่ รูปแบบ ของเอกสารวิชาการประเภทบทความวิจัยมีลักษณะ เฉพาะที่แตกต่างจากเอกสารวิชาการประเภทอื่น ดังนั้นกองบรรณาธิการผู้จัดทำวารสารวิชาการเพื่อพิมพ์เผยแพร่บทความวิจัย จึงจัดทำข้อกำหนดรูปแบบ การเขียนบทความวิจัยให้นักวิจัยยึดถือปฏิบัติเมื่อ ต้องการส่งบทความวิจัยของตนลงพิมพ์ในวารสาร วิชาการ

รูปแบบการเขียนบทความวิจัยตามมาตรฐาน สากล ที่ใช้กันแพร่หลายในปัจจุบันนี้มีสองแบบ คือ รูปแบบแนววิทยาศาสตร์ (Scientific Style) และ รูปแบบแนวมานุษยวิทยา (Humanities Style) สำหรับ รูปแบบแนววิทยาศาสตร์ที่นิยมใช้กัน คือรูปแบบ ของสมาคมจิตวิทยาอเมริกัน (American Psychological Association = APA) ซึ่งเป็นที่รู้จักกันในชื่อว่า APA style หรือรูปแบบ APA ส่วนรูปแบบแนวมานุษยวิทยา ที่นิยมใช้กันมีสองแบบ รูปแบบแรกคือ รูปแบบตาม คู่มือของสานักพิมพ์มหาวิทยาลัยชิคาโก (The University of Chicago Press’s Manual of Style) ซึ่งเขียนโดย K.L.Turabian ผู้ทำหน้าที่ ตรวจรูปแบบ วิทยานิพนธ์ของมหาวิทยาลัยมาโดยตลอด รูปแบบนี้ เป็นที่รู้จักกันในชื่อว่า Turabian or Chicago style หรือรูปแบบชิคาโก รูปแบบที่สอง คือรูปแบบของสมาคมภาษาสมัยใหม่ (Modern LanguageAssociation = MLA) ซึ่งเป็นที่รู้จักกันในชื่อว่า MLA style หรือรูปแบบ MLA บทความวิจัยไม่ว่า จะใช้รูปแบบ APA, Chicago หรือ MLA มีลักษณะ ส่วนใหญ่คล้ายกันมีแตกต่างกันบ้างในรายละเอียด บางประการ ดังนั้นบทความวิจัยตามมาตรฐานสากล ปัจจุบันนี้จึงใช้รูปแบบ APA, Chicago หรือ MLA เช่นเดียวกับคู่มือการพิมพ์วิทยานิพนธ์ของนิสิต บัณฑิตศึกษา บัณฑิตวิทยาลัย จุฬาลงกรณ์ มหาวิทยาลัย (2536) ซึ่งกำหนดรูปแบบการพิมพ์ วิทยานิพนธ์ไว้ให้ใช้ได้ทั้งสามรูปแบบ เนื่องจาก รูปแบบการพิมพ์มีการเปลี่ยนแปลงข้อกำหนด ในการพิมพ์อยู่ตลอดเวลา เพื่อให้นักวิจัยจัดพิมพ์ ด้วยคอมพิวเตอร์ได้สะดวกมากขึ้น ประกอบกับ รายละเอียดของรูปแบบบทความวิจัยมีมาก ดังจะเห็น ได้จากความหนาของคู่มือการพิมพ์วิทยานิพนธ์ นอกจากนี้นักวิจัยและนิสิตบัณฑิตศึกษาส่วนใหญ่ คุ้นเคยกับข้อกำหนดในคู่มือการ พิมพ์ วิทยานิพนธ์แล้ว ในที่นี้ผู้เขียนจึงกล่าวเฉพาะรูปแบบการพิมพ์บทความ วิจัยที่สำคัญโดยสังเขปดังนี้

**1. รูปแบบการพิมพ์โดยทั่วไป**

การพิมพ์บทความวิจัยโดยทั่วไป นักวิจัย ต้องจัดรูปแบบการพิมพ์ตามข้อกำหนดของวารสาร วิชาการ หรือการประชุมวิชาการ ในกรณีที่ไม่มีการ กำหนดควรใช้รูปแบบ APA (APA, 2000) ซึ่ง กำหนดรูปแบบการพิมพ์ดังนี้

**1.1 การตั้งค่าหน้ากระดาษ** ใช้กระดาษ ขนาด A4 (8 นิ้วครึ่ง คูณ 11 นิ้ว) เว้นขอบหน้า กระดาษด้านบน ด้านล่าง ด้านขวา และด้านซ้าย 1 นิ้ว (รูปแบบเดิมกำหนดให้เว้น 1 นิ้วครึ่ง) การพิมพ์ ให้ใช้ Double Space ทั้งหมด รวมทั้งการเว้นระยะ บรรทัดหลังจากการพิมพ์หัวเรื่อง หัวข้อ ฯลฯ การพิมพ์ ให้ใช้การพิมพ์ชิดขอบกระดาษด้านซ้ายโดยไม่มีการ ตัดคำ ดังนั้นข้อความด้านขวาจะไม่เป็นขอบเสมอกัน การพิมพ์ทุกย่อหน้า (Paragraph) ให้ย่อหน้าครึ่งนิ้ว ยกเว้นในการพิมพ์บทคัดย่อ หัวข้อ หัวตาราง หมายเหตุท้ายตาราง ซึ่งไม่ต้องย่อหน้า

**1.2 การพิมพ์หมายเลขหน้า** เอกสาร ทุกหน้าต้องมีการพิมพ์เลขหน้าเรียงลำดับตั้งแต่หน้า ชื่อเรื่องโดยพิมพ์ที่มุมบนขวาของหน้า หน้าที่พิมพ์ รูปภาพหรือตารางที่จะแทรกในบทความให้เรียงไว้หลัง สุดโดยไม่ต้องใส่เลขหน้า ทุกหน้าในรายงานต้องพิมพ์ ชื่อเรื่องอย่างสั้น (Short Title) ของบทความไว้ บรรทัดแรกชิดด้านขวาของหน้ากระดาษ ต่อด้วย หมายเลขหน้า ชื่อเรื่องย่อควรเป็นคำสำคัญในชื่อเรื่อง 2-3 คำ ชื่อเรื่องอย่างสั้นนี้ต่างกันกับชื่อเรื่องอย่างย่อ ที่จะต้องพิมพ์ในบทความหน้าชื่อเรื่อง

**1.3 การพิมพ์เครื่องหมายวรรคตอน** APA ได้เปลี่ยนแปลงรูปแบบการพิมพ์เครื่องหมาย วรรคตอนใหม่เพื่อความสะดวกในการพิมพ์บทความ วิจัยด้วยคอมพิวเตอร์ ปัจจุบันนี้การพิมพ์เครื่องหมาย วรรคตอนทุกชนิดจึงมีการเว้นระยะห่างหนึ่งตัวอักษร (หนึ่งเคาะ) หลังเครื่องหมายวรรคตอนทุกชนิด ยกเว้นกรณีต่อไปนี้

- ไม่ต้องเว้นระยะห่างสำหรับการพิมพ์ มหัพภาค (Full Stop or Period) ‘.’ ในอักษรย่อ เช่น a.m., พ.ศ. และจุดทศนิยม เช่น 0.543

- ไม่ต้องเว้นระยะห่างสำหรับการพิมพ์ ทวิภาค (Colon) ‘:’ เช่น ในอัตราส่วน 6:7

- การพิมพ์เครื่องหมายยัติภังค์ (Hyphen) ‘-’ ไม่ต้องเว้นระยะห่าง เช่น Trial-by-Trial Analysis, เรณู-ปัญญา

- การพิมพ์เครื่องหมายจุดไข่ปลา (Dotted Line) ‘…’ หรือ เส้นประ (Dash Line) ‘- -’ ไม่ต้องเว้นระยะห่าง เช่น Studies-Published and Unpublished-are…

**1.4 การแก้ไขข้อความที่พิมพ์ผิด** นักวิจัยควรตรวจและพิสูจน์อักษรอย่างละเอียด รอบคอบ พยายามอย่าให้มีที่ผิด ในกรณีที่มีการพิมพ์ผิดควรแก้ไขด้วยคอมพิวเตอร์และพิมพ์หน้านั้น ใหม่ ในกรณีที่จำเป็นเมื่อส่งบทความวิจัยไปแล้วและ ต้องการแก้ไขที่ผิดให้พิมพ์เอกสารหน้านั้นพร้อมคำที่ถูกต้องเหนือคำที่ผิด อย่าลบ อย่าใช้ยาลบคำผิด หรือเขียนขีดฆ่าคำหรือข้อความ

**2. รูปแบบการพิมพ์หน้าชื่อเรื่อง (Title Page)**

Rosenthal,R. และ Rosnow, R.L. (1996); APA (2000) อธิบายว่าหน้าชื่อเรื่องของ บทความวิจัยมีส่วนประกอบสำคัญ 3 ส่วน ส่วนแรก คือ ส่วนชื่อเรื่องอย่างสั้นและหมายเลขหน้า พิมพ์ชิด ด้านขวา (เว้นขอบกระดาษหนึ่งนิ้ว) ส่วนที่สอง คือ ส่วนชื่อเรื่องย่อ (Abbreviated Title) ของบทความ หรือ ส่วนหัวกระดาษที่พิมพ์ติดต่อกัน (Running Head) เป็นชื่อเรื่องบทความตัดตอนมา 15-20 ตัว อักษร พิมพ์ไว้บรรทัดแรกชิดด้านซ้าย (เว้นขอบ กระดาษหนึ่งนิ้ว) ส่วนที่สาม คือ ส่วนชื่อเรื่อง ชื่อ ผู้เขียนบทความวิจัย ตำแหน่ง และสถานที่ทำงาน พิมพ์ไว้กลางหน้ากระดาษ หน้าชื่อเรื่องนี้จะเป็นหน้า หนึ่งของบทความวิจัยและเป็นหน้าเดียวที่มีชื่อผู้เขียน และชื่อเรื่องเต็มของบทความวิจัย หน้านี้จะถูกแยก ออกจากตัวบทความเมื่อมีการส่งบทความวิจัยไปให้ บรรณาธิการผู้ทรงคุณวุฒิอ่านเพื่อตรวจสอบคุณภาพ และให้ความเห็นชอบในการพิมพ์เผยแพร่

**3. หน้าบทคัดย่อ (Abstracts)**

ในหน้าบทคัดย่อบทความวิจัย อันเป็น หน้าที่สองของบทความวิจัย จะมีส่วนที่เป็นชื่อเรื่อง อย่างสั้นและหมายเลขหน้าพิมพ์ไว้บรรทัดแรกมุมขวา ของหน้า มีหัวข้อ บทคัดย่อ พิมพ์ไว้กลางหน้ากระดาษ บรรทัดแรก และต่อด้วยส่วนที่เป็นบทคัดย่อซึ่งมี ความยาวประมาณ 100-150 คำพิมพ์ลงในหนึ่ง ย่อหน้าโดยไม่ต้องย่อหน้า

**4. หน้าเนื้อเรื่อง (Text Pages)**

เนื้อเรื่องของบทความวิจัยเริ่มต้นใน หน้าที่สามของบทความวิจัย โดยมีชื่อเรื่องอย่างสั้น และหมายเลขหน้าพิมพ์ไว้ที่บรรทัดแรกมุมขวาของ หน้า พิมพ์ชื่อเรื่องเต็ม (ไม่มีชื่อผู้เขียนบทความวิจัย) ไว้กลางหน้ากระดาษ จากนั้นเป็นเนื้อหาสาระของ บทความวิจัย โดยปกติหัวข้อแรกของบทความวิจัย เป็นบทนาซึ่งนักวิจัยมืออาชีพไม่นิยมพิมพ์หัวข้อ ของบทนำ แต่เริ่มพิมพ์เนื้อหาสาระเลย รูปแบบของ การพิมพ์เนื้อเรื่องของบทความวิจัยส่วนใหญ่เหมือน กับการพิมพ์วิทยานิพนธ์ ต่างกันที่การพิมพ์ตาราง และภาพประกอบ ในวิทยานิพนธ์นักวิจัยพิมพ์ตาราง และภาพประกอบแทรกไปในเนื้อหา แต่ในบทความ วิจัยนั้นเพื่อความสะดวกในการจัดทำวารสาร ควร พิมพ์ตารางและภาพประกอบแยกจากเนื้อหา และ ใช้ข้อความว่า ‚ใส่ตารางที่ - ตรงนี้ (Insert Table- About Here) แทรกตรงตำแหน่งที่ตารางควรจะอยู่ การพิมพ์ตารางหรือภาพประกอบที่จะแทรกให้แยก พิมพ์เป็นตารางหรือภาพละหน้า เพื่อความสะดวก ในการจัดทำวารสาร นอกจากนี้การพิมพ์สัญลักษณ์ ที่เป็นค่าสถิติให้พิมพ์ด้วยตัวอักษรและขีดเส้นใต้ เช่น F (1,89) = 135.688, p < .0001 เพื่อผู้จัด ทำวารสารจะได้ใช้สัญลักษณ์พิเศษในการพิมพ์ต่อไป

**5. หน้ารายการอ้างอิง (References) บรรณานุกรม (Bibliography)**

ส่วนรายการอ้างอิงหรือบรรณานุกรมต้อง พิมพ์หน้าใหม่แยกจากส่วนเนื้อเรื่อง โดยมีชื่อเรื่อง อย่างสั้นและหมายเลขหน้าพิมพ์อยู่บรรทัดแรกมุม ขวาบนของหน้า พิมพ์หัวข้อ รายการอ้างอิง หรือ บรรณานุกรม อยู่กลางหน้ากระดาษ ต่อด้วยรายการ เอกสารเรียงตามลำดับอักษรโดยพิมพ์รายการอ้างอิง แต่ละรายการโดยย่อหน้าในบรรทัดแรก และพิมพ์ ชิดขอบกั้นหน้าซ้ายในบรรทัดที่สอง เมื่อมีการพิมพ์ ลงวารสารทางกองบรรณาธิการ จะปรับรูปแบบรายการ11 เป็นชิดขอบกั้นหน้าซ้ายบรรทัดแรกและย่อหน้า ในบรรทัดต่อไปรวมทั้งจัดพิมพ์แบบ Single Space ในที่นี้ผู้เขียนนำเสนอตัวอย่างการเขียนรายการ อ้างอิง และบรรณานุกรมเฉพาะสิ่งพิมพ์ที่ได้จากสื่อ อิเล็กทรอนิกส์เท่านั้นผู้อ่านที่ สนใจการเขียนรายการ อ้างอิงและบรรณานุกรมทั่วไป ติดตามศึกษารูปแบบ และตัวอย่างการเขียนรายการเอกสารอ้างอิง บรรณานุกรมได้จากคู่มือการเขียนวิทยานิพนธ์ หรือ คู่มือของ APA, Chicago, MLA ตามเอกสารอ้างอิงท้ายบทความนี้

**5.1 Internet articles based on a print source**

VandenBos, G. (2001). Role of reference elements in the selection of resources [Electronic version]. Journal of Bibliographic research, 5, 117-123.

**5.2 Articles in an internet-only journal**

Fredrickson, B.L. (2000, March 7). Cultivating positive emotions to optimize health And well-being. Prevention & Treatment, 3, Article 0001a. Retrieved November 20, 2000, fromhttp://journals.apa.org/prevention/ volume3/ Pre003001a.html.

**5.3 Stand-alone document, no author identified, no date**

*GVU’s 8th WWW user survey*. (n.d.). Retrieved August 8, 2000, from http://www. cc. gatech.edu/guv/usersurvey/survey 1997-10/

**5.4 Document available on university program or Web site**

Chou, L. (1993). *Technology and Education: New wine in new bottles: Choosing pasts and imagining educational features.* Retrieved August 24, 2000, from Columbia University, Institute for Learning Technologies Web Site: http://www.ilt.colunbia.edu/ publications/papers/newwine1.html

**5.5 Electronic copy of a journal article retrieved from database**

Borman, W.C. (1993). Role of early supervisory experience in supervisor performance. *Journal of Applied Psychology,* 78, 443-449. Retrieved October 23, 2000, from PsycARTICLESdatabase.

**6. หน้าบันทึกผู้เขียนบทความ หรือหน้า กิตติกรรมประกาศ**

ในกรณีที่นักวิจัยผู้เขียนบทความวิจัยต้องการแสดงความขอบคุณที่ได้รับความช่วยเหลือ ในการผลิตบทความวิจัยครั้งนี้ หรือต้องการให้ตำบล ที่ อยู่เพื่อการติดต่อสอบถาม แลกเปลี่ยนประสบการณ์ จากเพื่อนนักวิจัยให้พิมพ์แยกไว้ในหน้าบันทึกผู้เขียน โดยต้องมีชื่อเรื่องย่อพิมพ์ไว้บรรทัดแรกมุมขวาบน เช่นเดียวกับหน้าอื่น ๆ

รายละเอียดของการเขียนบทความวิจัย ให้ถูกต้องตามแบบมีอีกมาก นอกจากจะติดตามจาก หนังสือคู่มือแล้ว การศึกษาจากบทความวิจัยใน วารสารวิชาการที่มีมาตรฐานย่อมจะช่วยให้นักวิจัย สามารถเขียนบทความวิจัยให้มีแบบการเขียนและการพิมพ์ที่ถูกต้องได้โดยไม่ยากนัก

**ตอนที่ 2 ลักษณะเนื้อหาสาระของบทความ วิจัย (Content of Research Article)**

บทความวิจัยมีเนื้อหาสาระแบบเดียวกับ รายงานวิจัยทั่วไป แต่ลักษณะของเนื้อหาสาระมีความ กระชับรัดกุม (Terse) มีแบบฉบับที่ให้สารสนเทศ (Informative Style) และมีมาตรฐานเฉพาะเจาะจง (Particular Standard) สูงกว่าลักษณะของเนื้อหา สาระในรายงานการวิจัยทั่วไป เนื่องจากการนำเสนอ บทความวิจัยมีความจำกัดของจำนวนหน้าในวารสาร และมีความจำกัดตามเวลาในการนำเสนอบทความ วิจัยในการประชุมวิชาการ (Rosenthal และ Rosnow, 1991) นอกจากนี้ลักษณะของเนื้อหาสาระของ บทความวิจัยยังมีจุดเน้นแตกต่างกันไปตามข้อกำหนด ของลักษณะและประเภทของวารสารด้วย

วารสารวิชาการในปัจจุบันนี้ทั้งที่เป็นวารสาร สิ่งพิมพ์และวารสารอิเล็กทรอนิกส์แยกได้เป็น 3 ประเภทใหญ่ๆ ประเภทแรกคือวารสารวิชาการเฉพาะ ทาง เช่น Educational Administration Quarterly, Journal of Educational Psychology, Journal of Educational and Behavioral Statistics (JEBS), American Educational Research Journal (AERJ), Educational Evaluation and Policy Analysis (EEPA) วารสารประเภทนี้ลงพิมพ์บทความ วิจัยเป็นส่วนใหญ่โดยมีจุดเน้นของลักษณะบทความ ต่างกัน ตัวอย่างเช่น สมาคมวิจัยการศึกษาอเมริกัน (American Educational Research Association = AERA, 1996) กำหนดลักษณะของเนื้อหาสาระใน บทความวิจัยที่จะลงพิมพ์ในวารสารของสมาคมไว้ต่าง กัน กล่าวคือ JEBS รับบทความที่แสดงให้เห็นว่า สถิติการศึกษาและพฤติกรรมศาสตร์ได้สร้างเสริม องค์ความรู้อันนำไปสู่การตัดสินใจ และการปฏิบัติ อย่างมีวิจารณญาณ สมเหตุสมผล บทความต้องสื่อ ให้ผู้อ่านทราบได้ว่าสถิติวิเคราะห์ที่เสนอนั้นมีที่ใช้ เมื่อไร เพราะอะไร และใช้อย่างไร สาระของบทความ ต้องเป็นการเสนอวิธีการวิเคราะห์ทางสถิติที่เป็นวิธี การใหม่ หรือการประยุกต์วิธีการเดิมในแนวทางใหม่ วารสาร AERJ รับบทความที่เป็นการวิเคราะห์เชิง ทฤษฎีและการศึกษาเชิงประจักษ์ทางการศึกษา อันจะก่อให้เกิดความเข้าใจและ/หรือการพัฒนาใน กระบวนการและผลผลิตทางการศึกษา บทความ ต้องอำนวยประโยชน์ต่อผู้อ่านในวงกว้างทั้งนักวิจัย นักปฏิบัติ ตลอดจนนักการศึกษา และผู้บริหารการ ศึกษา การเสนอบทความในวารสารแยกเป็นสองส่วน ส่วนแรกเกี่ยวกับการวิเคราะห์สถาบันและสังคม ส่วนที่สองเกี่ยวกับการพัฒนามนุษย์ การสอนและ การเรียน สาหรับวารสาร EEPA รับบทความเน้นการ ประเมินทางการศึกษา และการวิเคราะห์นโยบาย ทางการศึกษา ตามความต้องการของผู้อ่านซึ่งเป็น ผู้เชี่ยวชาญทางด้านการประเมินและการกำหนด นโยบายทางการศึกษาทุกสาขาอาชีพ

วารสารประเภทที่สอง คือวารสารแนวปริทัศน์ (Review) เช่น Review of Educational Research (RER), Psychological Review และ ComparativeEducation Review วารสารประเภทนี้ลงพิมพ์ บทความที่เป็นบูรณาการ (Integration) หรือการ สังเคราะห์ (Synthesis) งานวิจัยหรือแนวคิดทฤษฎี ตลอดจนการพัฒนากรอบแนวคิด (Conceptua-lization)ในสาขาวิชาต่างๆ ตามจุดเน้นของวารสาร เช่น AERA (1996) กำหนดว่าวารสาร RER รับบทความที่เป็นปริทัศน์เชิงบูรณาการของรายงาน การวิจัยทางการศึกษา หรือการสังเคราะห์งานวิจัย ในบทความครอบคลุมการปริทัศน์ทฤษฎีสร้างกรอบ ความคิด การปริทัศน์สังเคราะห์ผลงานวิจัยและการ ตีความ ทั้งนี้บทความอาจเป็นเรื่องทางจิตวิทยา สังคมวิทยา ปรัชญา รัฐศาสตร์ เศรษฐศาสตร์ มานุษยวิทยา สถิติ ชีววิทยา วิทยาศาสตร์คอมพิวเตอร์ ก็ได้ แต่ต้องมีประเด็นที่เกี่ยวกับการศึกษาวารสารประเภทที่สามเป็นวารสารที่พิมพ์ เผยแพร่เป็นรายเดือน หรือพิมพ์มากกว่า 6 ฉบับ ต่อปี รับเฉพาะบทความวิชาการขนาดสั้นที่เป็น ความคิดเห็น แนวคิด วิสัยทัศน์ การวิเคราะห์ การอภิปราย อันจะก่อให้เกิดการสร้างสรรค์ทาง วิชาการ เช่น Educational Researcher (ER), Phi Delta Kappan เป็นต้น สำหรับเนื้อหาสาระใน บทความนั้น AERA (1996) กำหนดว่า ER ซึ่งพิมพ์ เผยแพร่ 9 ฉบับต่อปี รับบทความที่มีความยาว 5,000-7,000 คำ มีบทคัดย่อขนาด 75-120 คำ ซึ่งเป็นการสังเคราะห์ การปริทัศน์ การวิเคราะห์ที่เน้น การตีความ การใช้ประโยชน์ หรือนัยสำคัญของการ วิจัยและพัฒนาทางการศึกษาเท่านั้น อย่างไรก็ตาม วารสารประเภทนี้ลงพิมพ์บทความวิจัยบ้างเหมือนกัน แม้จะมีสัดส่วนน้อย

เมื่อพิจารณาในภาพรวมโดยไม่คำนึงถึงจุดเน้น เฉพาะสาขาของเนื้อหาสาระในบทความวิจัยตาม ข้อกำหนดของวารสารแต่ละประเภท เนื้อหาสาระของ บทความวิจัยโดยทั่วไปมีลักษณะเป็นแบบเดียวกัน ประกอบด้วยส่วนสำคัญ 6 ส่วน ไม่นับรวมส่วนที่เป็นชื่อเรื่อง ชื่อและที่ทำงานของผู้เขียนบทความวิจัย(Rosenthal และ Rosnow (1996), Turabian, 1973) ดังนี้

**1. บทคัดย่อ (Abstract)**

บทคัดย่อเป็นเนื้อหาสาระส่วนที่นำเสนอ วัตถุประสงค์การวิจัย วิธีการวิจัย และผลการวิจัย โดยสรุป เพื่อให้ผู้อ่านเห็นภาพรวมของงานวิจัย ทั้งฉบับ เนื้อหาสาระในส่วนนี้เป็นข้อความที่มี คำสำคัญ (Keywords) ทั้งหมดในบทความวิจัย และ เป็นข้อความสั้น กะทัดรัด ไม่เยิ่นเย้อ

**2. ส่วนน**ำ**(Introduction)**

เนื้อหาสาระในส่วนนำของบทความวิจัย ประกอบด้วยส่วนสำคัญ 4 ส่วน ส่วนแรกเป็นการ บรรยายให้ผู้อ่านได้ทราบว่า บทความวิจัยนี้พัฒนา มาจากผลงานวิจัยที่มีมาก่อนหน้านี้อย่างไรบ้าง และ นำมาสู่ปัญหาวิจัยอย่างไร การเขียนส่วนนำนิยมเขียน ในลักษณะอ้างอิงเชื่อมโยงผลงานวิจัยในอดีตโดยชี้ ให้เห็นว่ามีปัญหาอะไรที่จำเป็นต้องทำวิจัยต่อและนำเข้าสู่ปัญหาวิจัย ส่วนที่สองกล่าวถึงปัญหาวิจัยและ วัตถุประสงค์การวิจัย ส่วนที่สาม คือ รายงานเอกสาร ที่เกี่ยวข้องกับการวิจัยเฉพาะส่วนที่เป็นทฤษฎีและ งานวิจัยที่สำคัญ ซึ่งนำไปสู่การสร้างกรอบแนวคิด สำหรับการวิจัยรวมทั้งสมมุติฐานการวิจัย ส่วนที่สี่เป็น รายงานระบุเหตุผลพร้อมเอกสารอ้างอิงในการเลือก วิธีดำเนินการวิจัยที่ใช้ในบทความวิจัยนี้ เพื่อเตรียม ผู้อ่านให้สามารถเชื่อมโยงความคิดกับเนื้อหาสาระ ในส่วนต่อไป

**3. วิธีการ (Methods)**

เนื้อหาสาระในส่วนวิธีการ เป็นการให้ รายละเอียดเกี่ยวกับวิธีดำเนินการวิจัย ถ้าเป็นการ วิจัยเชิงปริมาณประกอบด้วยการบรรยายลักษณะ ของประชากร กลุ่มตัวอย่างและวิธีการเลือกกลุ่มตัวอย่าง ความสมบูรณ์ของกลุ่มตัวอย่าง นิยามตัวแปร เครื่องมือวิจัยและคุณภาพเครื่องมือ วิธีการรวบรวม และวิเคราะห์ข้อมูล และข้อสังเกตที่สำคัญเกี่ยวกับ วิธีดำเนินการวิจัย ถ้าเป็นการวิจัยเชิงคุณลักษณะ ประกอบด้วยการบรรยายสนาม (Field) ที่ศึกษา การเลือกและลักษณะของกรณี (Case) ที่ศึกษา ขอบข่ายของข้อมูล วิธีการและเครื่องมือที่ใช้ในการ รวบรวมข้อมูล และการวิเคราะห์ข้อมูล

**4. ผลการวิเคราะห์ข้อมูล (AnalysisResults)**

เนื้อหาสาระในส่วนผลการวิเคราะห์ ข้อมูลเริ่มต้นด้วยการบรรยายว่า ผู้วิจัยจะเสนอผล การวิเคราะห์ข้อมูลอย่างไร จากนั้นจึงเป็นการนำเสนอ ผลการวิเคราะห์พร้อมทั้งการตีความ ในส่วนนี้มีการ นำเสนอตารางและภาพประกอบเท่าที่จำเป็น ทั้งนี้ ผลการวิเคราะห์ที่สำคัญในตารางหรือภาพต้องมีการ บรรยายในส่วนที่เป็นข้อความด้วย มิใช่การเสนอ ตารางหรือรูปโดยไม่มีการบรรยาย

**5. การอภิปรายและ/หรือการสรุป (Discussion and/or Conclusion)**

บทความวิจัยในส่วนการอภิปราย และ/ หรือ การสรุป เป็นการบรรยายสรุปข้อค้นพบที่ได้จาก การวิจัยประกอบกับการอธิบายว่าข้อค้นพบมีความ ขัดแย้ง/สอดคล้องกับสมมุติฐานวิจัย และผลงาน วิจัยในอดีตอย่างไร พร้อมทั้งเหตุผลที่เป็นเช่นนั้น ในตอนสุดท้ายเป็นการอภิปรายข้อจำกัด หรือ ข้อบกพร่อง ข้อดีเด่น ซึ่งนำไปสู่ข้อเสนอแนะในทาง ปฏิบัติ และข้อเสนอแนะในการวิจัยต่อไป

**6. ส่วนอ้างอิงและผนวก (References and Appendes)**

เนื้อหาสาระในบทความวิจัยส่วนสุดท้าย ได้แก่ส่วนอ้างอิงและผนวก ส่วนอ้างอิงประกอบด้วย บรรณานุกรม และเชิงอรรถ ตลอดจนบันทึกหรือ หมายเหตุ ของผู้วิจัยส่วนที่ เป็นผนวกคือส่วนที่ผู้วิจัยนำเสนอสาระที่ผู้อ่านควรได้รับรู้เพิ่มเติมนอกเหนือ จากที่นำเสนอในบทความ เช่น ตัวอย่างเครื่องมือวิจัย เป็นต้น เมื่อเปรียบเทียบเนื้อหาสาระในบทความวิจัย กับรายงานการวิจัยโดยทั่วไป จะเห็นได้ว่าความจำกัด ของเนื้อที่ในวารสารทำให้เนื้อหาสาระในบทความวิจัย มีขนาดสั้น กะทัดรัดมากกว่ารายงานการวิจัย โดย เฉพาะอย่างยิ่งเนื้อหาสาระในส่วนนำของบทความ วิจัยจะสั้นและรัดกุมมาก เพราะบทนำ และบทที่สอง เกี่ยวกับรายงานเอกสารที่เกี่ยวข้องกับการวิจัยใน รายงานวิจัยนั้นถูกหลอมรวมเป็นส่วนนำของบทความ วิจัย นอกจากนี้เนื้อหาสาระในส่วนนำของบทความ วิจัยยังเน้นการเชื่อมโยงองค์ความรู้จากงานวิจัยใน อดีตกับบทความวิจัย ดังจะเห็นได้จากบทความวิจัย ส่วนใหญ่ที่มีคุณภาพตามมาตรฐานสากล จะเริ่มส่วน นำโดยการอ้างอิงผลงานวิจัยในอดีตว่ามีส่วนทำให้เกิด บทความวิจัยนี้ได้อย่างไรทั้งสิ้น สำหรับเนื้อหาสาระ ในส่วนอื่น ๆ แม้จะไม่แตกต่างจากรายงานการวิจัย แต่สาระในบทความวิจัยมีข้อความสั้น กะทัดรัด มากกว่าในรายงานการวิจัย

**ตอนที่ 3 แนวทางการเขียนบทความวิจัย**

การเขียนบทความวิจัย มีแนวทางการเขียน ไม่แตกต่างจากการเขียนเอกสารวิชาการอื่น ๆ นักวิจัย จะเขียนบทความวิจัยได้ดีก็ต่อเมื่อได้ทำงานวิจัย ที่มีคุณภาพดีประการหนึ่ง และเมื่อนักวิจัยตระหนัก ถึงวัตถุประสงค์ของการเขียนบทความวิจัย แล้ว มุ่งหมายเขียนบทความวิจัยให้สัมฤทธิ์วัตถุประสงค์ นั้นโดยมีรูปแบบการเขียนหรือการพิมพ์ถูกต้องตาม ที่กำหนดไว้ ในที่นี้ผู้เขียนจะไม่กล่าวถึงแนวทางการ การดำเนินการวิจัย แต่จะกล่าวถึงเฉพาะแนวทางการ เรียบเรียงและนำเสนอรายงานวิจัยในรูปบทความวิจัย เท่านั้น ซึ่งโดยทั่วไปมีแนวทางปฏิบัติดังนี้

**ขั้นตอนที่ 1 ก**ำ**หนดจุดมุ่งหมายในการ เขียนบทความ** นักวิจัยต้องกำหนดจุดมุ่งหมายว่า จะเขียนบทความวิจัยเพื่อพิมพ์เผยแพร่ในวารสาร หรือการประชุมระดับใด ระดับชาติ หรือระดับภูมิภาค หรือระดับนานาชาติ ผู้อ่านบทความวิจัยเป็นใคร ทั้งนี้เพื่อจะได้วางแนวทางการเขียนบทความวิจัยให้ เหมาะสม

**ขั้นตอนที่สอง การวางโครงร่าง (Outline)และการเขียนบทความวิจัยฉบับร่าง** นักวิจัยผู้เขียน บทความวิจัยต้องมีความเข้าใจกระจ่างแจ้งในรายงาน วิจัยที่จะนำมาเขียนเป็นอย่างดี และรอบรู้รูปแบบ การเขียนบทความวิจัยจึงจะสามารถเขียนบทความ วิจัยได้ดี เมื่อได้วางโครงร่างบทความวิจัยแล้ว นักวิจัย ควรจัดลำดับความคิด และเรียบเรียงเนื้อหาสาระ เขียนเป็นฉบับร่าง จากนั้นทิ้งไว้ 1-2 สัปดาห์ จึงนำมา อ่านเพื่อปรับปรุงลีลา และภาษา ตลอดจนแบบ การเขียนให้ถูกต้องตามรูปแบบของบทความวิจัยหลักการในการเขียนบทความวิจัยเป็นหลัก การเดียวกับการเขียนเอกสารวิชาการโดยทั่วไป ซึ่งมีหลักการที่สำคัญดังนี้

1. การเสนอเนื้อหา ควรนำเสนอสาระสำคัญ จากงานวิจัยอย่างตรงไปตรงมา ชัดเจน ถูกต้องและ สมบูรณ์จนผู้อ่านสามารถทำวิจัยในลักษณะเดียวกันได้

2. การใช้ภาษา ควรใช้ภาษาทางการที่เป็น มาตรฐาน มี ความเหมาะสมกับผู้อ่านที่เป็นนักวิชาการ และใช้ภาษาถูกต้องตามหลักภาษา

3. การลำดับเนื้อหา ควรจัดลำดับเป็นไปตาม หลักการวิจัย มีความต่อเนื่องตั้งแต่ต้นไปจนถึงการ สรุป และอภิปรายผลการวิจัย แต่ละย่อหน้ามีประโยค สำคัญ และมีความเชื่อมโยงถึงกัน เนื้อหาในแต่ละ ย่อหน้ามีการลำดับความต่อเนื่องราบรื่นตามหลักการ เขียนย่อหน้า

4. การใช้คำศัพท์ ควรใช้คำศัพท์ทางวิชาการ เลือกคำศัพท์ที่มีการบัญญัติศัพท์เป็นทางการ หรือ คำศัพท์ที่ได้รับการรับรองใช้กันแพร่หลาย ถ้าเป็น คำศัพท์ใหม่จากภาษาต่างประเทศควรมีวงเล็บกำกับ หรือมีเชิงอรรถอธิบายความหมาย เมื่อเลือกใช้ คำศัพท์ใดควรใช้คำนั้นตลอดบทความวิจัย

5. การเขียนประโยค การเขียนแต่ละประโยค ควรเขียนเป็นประโยคสมบูรณ์ และพยายามใช้ ประโยคสั้น หลีกเลี่ยงประโยคซ้อน ควรระมัดระวัง ใช้เครื่องหมายวรรคตอนให้ถูกต้องทุกประโยค

**ขั้นตอนที่ 3 การให้ผู้รู้ช่วยอ่านและวิพากษ์ วิจารณ์ โ**ดยทั่วไปนักวิจัยมืออาชีพจะให้เพื่อนร่วม อาชีพที่เป็นผู้รู้ช่วยอ่านและวิพากษ์วิจารณ์บทความ วิจัย รวมทั้งให้ข้อเสนอแนะเพื่อแก้ไขปรับปรุง นักวิจัย มืออาชีพนิยมเสนอบทความวิจัยฉบับร่างใน Forum เพื่อขอรับข้อคิดเห็นนำมาปรับปรุงก่อนนำส่งพิมพ์ เผยแพร่

**ขั้นตอนที่ 4 การจัดพิมพ์บทความวิจัยตาม รูปแบบที่เป็นมาตรฐานสากล และการน**ำ**ส่งพิมพ์ เผยแพร่** การจัดพิมพ์ดำเนินการตามรูปแบบบทความ วิจัยที่นำเสนอในตอนที่หนึ่งแล้ว ส่วนการนำส่งพิมพ์ เผยแพร่โดยมารยาทควรนำส่งวารสารเพียงฉบับเดียว

แนวทางปฏิบัติที่กล่าวมานี้เป็นเพียงแนวทาง ปฏิบัติกว้างๆ เท่านั้น การเขียนบทความวิจัยให้ได้ บทความที่มีคุณภาพยังมีแนวทางปฏิบัติโดยละเอียด อีกหลายประการ การได้มีโอกาสทำวิจัยและเขียน บทความวิจัยโดยศึกษาแบบการเขียนทั้งจากหนังสือ คู่มือ และจากบทความวิจัยที่ได้มาตรฐานย่อมเป็น การพัฒนาให้นักวิจัยมีความสามารถเพิ่มขึ้นในการคิด อย่างมีเหตุผล การลำดับและเรียบเรียงความคิด การใช้ภาษา และการเขียนบทความวิจัย อันจะส่งผล ให้นักวิจัยสามารถผลิตบทความวิจัยที่มีคุณภาพดียิ่ง ขึ้นไปอีก บทความวิจัยที่มีคุณภาพย่อมจะมีส่วนช่วย สร้างเสริมและขยายขอบฟ้าวิชาการได้เป็นอย่างดี

**เอกสารอ้างอิง**

ทิศนา แขมมณี. (2539). การเขียนบทความทางวิชาการ. **คู่มือการเขียนบทความและหนังสือวิชาการ.** กรุงเทพมหานคร: คณะครุศาสตร์ จุฬาลงกรณ์มหาวิทยาลัย.

นงลักษณ์ วิรัชชัย. (2533). คู่มือเขียนโครงการวิจัย. **วารสารการวัดผลการศึกษา.** 12(35):43-72.

A Research & Writing: Step by step, step 6: **Writing the paper.** (n.d.). Retrieved November 1, 2001, from The Internet Public Library Web site:http://www.ipl.org/teen/aplus/ step6.htm

APA Style.org: **A Product of the American Psychological Association.** (n.d.). Retrieved November 1, 2001, from the American Psychological Association Web site: http:// www.apastyle.org/electext.html

APA Style Helper 2.0: **Software for New Writers in the Behavioral Sciences, Try the APA-Style Helper 2.0 Demo.** (n.d.). Retrieved March 12, 2001, from the American Psychological Association Web site: http://calkins.apa.org/apa- style/demo.cfm

Basic CGO Styles. (n.d.) Retrieved November 5, 2001, from the University of Columbia Press Web site:http://columbia.edu/cu/cup/cgos/basic.html

Manuscript Preparation & Paper Format. (n.d.). Retrieved November 5, 2001, from the American Psychological Association Web site: http://webster.commnet.edu/apa/apa\_format.htm

Research and Documentation Online: Humanities. (n.d.). Retrieved November 5, 2001 from Bedforf/St.Martin’s Web site: http://www.bedforthstmartins.com/ hacker/resdoc/ humanities/documenting.

Research and Documentation Online: Social Sciences. (n.d.). Retrieved November 5, 2001 from Bedforf/St.Martin’s Web site:http://www.bedforthsmartins.com hacker/resdoc/ socialsciences/documenting.

Rosenthal, R. and Rosnow, R.L. (1996). **Essentials of Behavioral Research: Methods and Data Analysis** (Second Edition). New York: McGraw-Hill, Inc.

Statement of purpose for AERA journals. (1996). **Educational Researcher.** 25(2): 38- 40.

Turabian, K.L. (1973). **A Manual for Writers of Term Papers, Thees, and Dissertation** (Fourth Edition). Chicago: The University of Chicago Press.

A Manual of Style for Authors, Editors and Copywriters. (1969). Chicago: The University of Chicago Press.